Menningartengd ferðaþjónusta, möguleikar í Öxarfirði
Í ritgerð þessari er skoðað hvort grundvöllur er til að skapa atvinnutækifæri í Öxarfirði með eflingu menningartengdrar ferðaþjónustu á svæðinu. Kannað er hvort íbúar séu jákvæðir fyrir því að ferðaþjónusta aukist og hvaða aðdráttarafl það sé helst sem fólki þykir vanta til að laða að ferðamenn. Við gagnaöflun var notast við annarsvegar eigindlegar rannsóknaraðferðir (e.Qualitative research) og tekin viðtöl við fimm aðila með fyrirfram ákveðnum spurningaramma. Hins vegar megindlegar rannsóknaraðferðir (e. Quantitative research) og gerðar tvær kannanir. Niðurstöður rannsóknar benda til að leggja þarf áherslu á markaðsstarf, þar með talda stafræna markaðssetningu. Ef byggja á upp atvinnuskapandi ferðaþjónustu verður að styrkja innri stoðir með áherslu á bættar samgöngur auk þess að hlúa að þeirri menningu sem fyrir er. Lykilorð: Þolmörk áfangastaða og heimamanna. Viðhorf heimamanna. Viðhorf ferðamanna. Atvinnutækifæri.
Lokaritgerðir, Ferðamannastaðir, Viðhorf, Ferðamenn, Atvinnumál
Networked Digital Library of Theses and Dissertations